Өзбекстанда коронавирус жұқтырғандар көбейіп жатыр
"Өзбекстанда коронавирус жұқтырғандар көбейіп жатыр" | "https://abai.kz/post/161063"
TITLE: Өзбекстанда коронавирус жұқтырғандар көбейіп жатыр
URL: https://abai.kz/post/161063
META: "Өзбекстанда коронавирус жұқтырғандар көбейіп жатыр" | "https://abai.kz/post/161063"
DATE: 25.11.2022
AUTHOR(s): Abai.kz
TOTAL WORDS: 88
TEXT: Соңғы бір аптадан бері Өзбекстанда коронавирус жұқтырғандар саны қайтадан көбейіп жатыр. Бұл туралы өлкенің денсаулық сақтау министрлігі хабарлады. Мекеме мәліметіне қарағанда, 24 қарашада 98 адамның COVID-19 жұқтырғаны анықталған. Соңғы бір аптада 482 адам ауруханаға жатқызылса, 358 науқас жазылып шыққан. Бұдан бөлек 2 310 адам карантинге алынып, 1 306 адам карантиннан шығарылған. "Соңғы 14 күнде Өзбекстанда вирустың жайылу көрсеткіші 2,0-ді құраған (ДДСҰ көрсеткіші бойынш 1,0 болса, ахуал тұрақты деп есептелінеді). 23 қарашаға қарағанда Өзбекстанда коронавирус жұқтырғандардың жалпы саны 245 665 адамға жетіп, олардың 243 234-ы (99,1%) жазылып шыққан. Abai.kz
